**Ministru kabineta noteikumu projekta “Grozījumi Ministru kabineta 2006. gada 12. decembra noteikumos Nr. 994 "Kārtība, kādā augstskolas un koledžas tiek finansētas no valsts budžeta līdzekļiem"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2006. gada 12. decembra noteikumos Nr. 994 "Kārtība, kādā augstskolas un koledžas tiek finansētas no valsts budžeta līdzekļiem"” (turpmāk – noteikumu projekts) izstrādāts pēc Izglītības un zinātnes ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā Ministru kabineta 2006. gada 12. decembra noteikumu Nr. 994 "Kārtība, kādā augstskolas un koledžas tiek finansētas no valsts budžeta līdzekļiem" (turpmāk - MK noteikumi) 17.4. apakšpunktu pašreizējā snieguma finansējuma sadalījuma formula nosaka kritērijus un to svaru pēc kuriem tiek sadalīts piešķiramais finansējums. Tajā skaitā starp šiem kritērijiem ir atsevišķi izdalīts Rz kritērijs snieguma finansējuma aprēķināšanai par pašvaldību pētniecības un attīstības (turpmāk – P&A) līgumdarbiem un transfertiem. Kopš 2015. gada, kad tapa MK noteikumu grozījumi, Rz rādītājs nav sasniedzis progresu augstskolu rezultātos lielākā P&A piesaistītajā finansējumā no pašvaldībām. Zemie rezultāti Rz kritērijā 2020. gadā 5 gadus kopš snieguma finansējuma komponentes ieviešanas noved pie vajadzības pārskatīt līdzšinējos kritērijus, paredzot korekcijas, kuru rezultātā tiktu novirzīti papildus stimuli citiem aktuālākiem augstskolu sniegumu apliecinošiem kritērijiem.Noteikumu projekts (1.2. apakšpunkts) paredz pašvaldību līgumdarbu (Rz kritērijs pašreizējā formulā) pielīdzināšanu Lz kritērijam, kas nosaka augstākās izglītības institūcijas īstenotos pētniecības un attīstības līgumdarbus ar komersantiem, publiskām personām (izņemot pašvaldības) un citiem pasūtītājiem (piemēram, fiziskām personām, biedrībām, nodibinājumiem). Turpmāk līgumdarbi ar pašvaldībām tiks ņemti vērā snieguma finansējuma aprēķinos ar tādu pašu nozīmi kā citi līgumdarbi. Savukārt pašvaldību transferti pētniecībai un attīstībai tiek svītroti, jo šis kritērijs nav attaisnojis ieceri tādā veidā palielināt pašvaldību iesaisti augstākās izglītības institūcijas veiktajā P&A. Šāds 17.4. apakšpunkta grozījums noteikumu projektā arī izvairītos no esošās situācijas, kurā pašvaldību pētniecības un attīstības finansējums un transferti pētniecībai tiek atalgoti būtiski vairāk nekā citi ar finansējumu saistītie snieguma finansējuma kritēriji (piemēram, starptautiskajā konkursā iegūtais P&A finansējums).Kopš MK noteikumu ieviešanas Rz kritērija vērtības kopējais visu augstskolu apmērs ir samazinājies no 1 115 951 *euro* 2014. gadā līdz 895 685 *euro* 2018. gadā (kas ir ticis izmantots 2020.gada snieguma finansējuma aprēķinam). Tā rezultātā 2020.gada piešķirtajā snieguma finansējumā par 1 *euro*, ko augstskola ir piesaistījusi kā P&A projektu finansējumu vai transfertus no pašvaldībām valsts maksā snieguma finansējumu vairāk nekā 0,72 *euro* apmērā. Tas nostāda Rz neproporcionāli labākā situācijā salīdzinājumā ar, piemēram, Sz kritēriju, kur starptautiskais P&A finansējums par 1 *euro* augstskolām tiek atalgots ar 0,18 *euro* no snieguma finansējuma, jeb 4 reizes mazāk.Konkrētais Rz kritērijs nav arī attaisnojis savas cerības attiecībā par pašvaldību skaita palielinājumu, kuras veiktu nozīmīgus ieguldījumus P&A, jo visos gados visā 2014.-2018. gada periodā vairāk nekā pusi šī kritērija vērtības veido tikai vienas pašvaldības transferti P&A (Ventspils pašvaldības).Attiecībā uz Mz kritēriju pašvaldību un pašvaldību uzņēmumu finansētie mākslas un radošie līgumdarbi tiek attiecināti kā līgumdarbi ar publiskām personām un komersantiem.Noteikumu projekts (1.2. un 1.3. apakšpunktā) paredz svītrot Rz kritēriju, tā vietā (1.2. un 1.3. apakšpunktā) ieviešot jaunu Dz kritēriju (ar identisku 0,1 svaru), kurš piešķirtu finansējumu augstskolām atkarībā no tā, cik sekmīgi tās ir spējušas iepriekšējā gadā sagatavot doktora grāda ieguvējus. Tādējādi tiktu nodrošināta laicīga un tieša snieguma finansējuma sasaiste ar Izglītības un zinātnes ministrijas virzīto un 2020. gada 16. jūnijā Ministru kabinetā atbalstīto konceptuālo ziņojumu “Par jauna doktorantūras modeļa ieviešanu Latvijā”.Saskaņā ar Ekonomiskās Sadarbības un Attīstības organizācijas (turpmāk – OECD) 2017. gada datiem[[1]](#footnote-1) Latvijā ir ļoti zems doktora grādu ieguvušo īpatsvars uz iedzīvotāju skaitu (Latvijā 0,3 %, citās OECD valstīs vidēji 1,1 %). Zemu doktora grādu ieguvušo skaitu izskaidro vairāki faktori – taču ievērojama nozīme ir tam, ka esošajā doktorantūras finansēšanas modelī nepastāv pilnvērtīgi stimuli augstskolām nodrošināt doktorantu vadīšanu līdz sekmīgi iegūtajam doktora grādam. Noteikumu projekta 1.2. apakšpunktā ieviešot Dz kritēriju, tiks ieviests būtisks stimuls, kas būtu nozīmīgs sākotnējais solis konceptuālā ziņojuma “Par jauna doktorantūras modeļa ieviešanu Latvijā” mērķu sasniegšanā. Šī ziņojuma 48. lpp ir norādīts, ka lai nodrošinātu lielāku motivāciju sasniegt augstāku doktora grāda iegūšanas intensitāti, valsts budžeta studiju vietās doktorantūrā ir jāievieš papildu stimulējošie mehānismi augstākās izglītības finansēšanā, piemēram, veicot grozījumus MK noteikumos, tajos nosakot jaunus sasniedzamos rezultātus snieguma finansējumā par rezultātiem pētniecībā balstītas augstākās izglītības nodrošināšanā sasaistē ar doktora grāda iegūšanu.Attiecībā par informācijas iegūšanu par Dz kritērija doktora grāda ieguvējiem, to nodrošina noteikumu projekta 1.3. apakšpunkts, kurš paredz šo informāciju iegūt no Valsts izglītības informācijas sistēmas.Noteikumu projekts stāsies spēkā 2021. gada 1. aprīlī, kas nozīmē, ka šogad snieguma finansējuma aprēķini augstskolām un koledžām 2021. gadam tiks veikti pēc pašlaik spēkā esošā regulējuma, bet sākot ar 2021. gadu veicot pirmo reizi snieguma finansējuma aprēķinus augstskolām un koledžām 2022. gadam (balstoties uz 2020. gada datiem) - pēc noteikumu projektā noteiktās (jaunās) formulas (2. punkts).Noteikumu projektā arī tiek svītrota atsauce uz Ministru kabineta 2001. gada 29. maija noteikumiem Nr. 219 "[Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem](https://likumi.lv/ta/id/25576-kartiba-kada-tiek-pieskirts-atmaksats-un-dzests-studiju-kredits-no-valsts-budzeta-lidzekliem)" (turpmāk – MK noteikumi Nr. 219). Atbilstoši Ministru kabineta 2020. gada 21. aprīļa noteikumu Nr. 231 "Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem" (turpmāk – MK noteikumi Nr. 231) 57. punktu, to studiju un studējošo kredītu līgumu pilnīgai izpildei, kuri noslēgti tai skaitā uz MK noteikumus Nr. 219 pamata, piemēro minētos Ministru kabineta noteikumus. Saskaņā ar MK noteiktumiem Nr. 219 kredīti tika izsniegti no budžeta līdzekļiem, taču tas vairs nenotiek kopš 2001. gada un tie tiek piemēroti tikai attiecībā uz kredītu atmaksu un piedziņu. Tātad, augstskolas vairs nesaņem studiju maksu no valsts budžeta līdzekļiem saskaņā ar MK noteikumiem nr. 219, līdz ar to atsauce uz tiem šajā regulējumā tiek svītrota (1.1. apakšpunkts). |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Izglītības un zinātnes ministriju, pašvaldībām, zvērinātiem revidentiem, augstskolām un koledžām un netieši – uz studējošiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. Noteikumu projekta tiesiskais regulējums nemaina iesaistīto mērķgrupu tiesības un pienākumus. Augstskolas jau tagad ievada Valsts izglītības informācijas sistēmā informāciju par doktora grāda ieguvējiem (saskaņā ar Ministru kabineta 2019. gada 25. jūnija noteikumu Nr. 276 Valsts izglītības informācijas sistēmas noteikumi” 12.7. apakšpunktu). Tiesības pretendēt uz snieguma finansējumu un pienākumi sniegt informāciju no tā nemainās. Nemainās arī sniegtās informācijas apjoms.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4 | Atbilstības izmaksu monetārs izvērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā.  |
|  | Sabiedrības līdzdalība projekta izstrādē | Noteikumu projekts 2020. gada 13. augustā publicēts Izglītības un zinātnes ministrijas tīmekļa vietnē <https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/4229-grozijumi-ministru-kabineta-2006-gada-12-decembra-noteikumos-nr-994>.un Valsts kancelejas tīmekļa vietnē <https://www.mk.gov.lv/content/ministru-kabineta-diskusiju-dokumenti>.2020. gadā 22. septembrī ministrija rīkoja noteikumu projekta saskaņošanas sanāksmi. Tajā piedalījās pārstāvji no Latvijas Universitāšu asociācijas un Lielo pilsētu asociācijas. Pārējie uzaicinātie dalībnieki nav piedalījušies (Finanšu ministrija, Kultūras ministrija, Zemkopības ministrija, Veselības ministrija, Tieslietu ministrija, Labklājības ministrija, Latvijas Brīvo arodbiedrību asociācija).  |
| 2. | Sabiedrības līdzdalības rezultāti | Priekšlikumi un iebildumi pēc noteikumu projekta publicēšanas Izglītības un zinātnes ministrijas un Valsts kancelejas tīmekļvietnē nav saņemti.Latvijas Universitāšu asociācija ir sniegusi pozitīvu atzinumu, atbalstot noteikumu projekta virzīšanu apstiprināšanai Ministru kabinetā.Latvijas Lielo pilsētu asociācija iebilst pret ierosinātajiem grozījumiem, norādot uz to, ka grozījumiem būs negatīva ietekme uz Ventspils Augstskolu (konkrētie aprēķini nav sniegti).Ministrijas ieskatā tiesiskais regulējums jāveido, pamatojoties nevis uz vienas atsevišķas augstskolas interesēm, bet līdzsvarojot visas nozares intereses, tai skaitā novirzot snieguma finansējumu par kritērijiem, kas demonstrē izaugsmi un atdevi (piesaistītais starptautiskais pētniecības finansējums un doktorantu ataudze). Latvijas Universitāšu asociācijas pozitīvais atzinums apliecina atbalstu šādai pieejai.  |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē būs iesaistīta Izglītības un zinātnes ministrija, augstskolas, koledžas, pašvaldības un zvērināti revidenti. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru.Jaunas institūcijas netiek veidotas. Esošās institūcijas netiek likvidētas vai reorganizētas. Noteikumu projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

K. Zommere-Rotčenkova, 67047849

Kristine.zommere-rotcenkova@izm.gov.lv

J. Paiders, 67047936

Janis.Paiders@izm.gov.lv

1. Sk. *OECD Education statistics 2018*: <http://www.oecd.org/science/inno/careers-of-doctorate-holders.htm>; Excel tabula: <https://doi.org/10.1787/888933941538>. [↑](#footnote-ref-1)